Valgerður Eiríksdóttir húsfreyja á Vesturhúsum fæddist 23. október 1856 og lést 25. júní 1918 . Foreldrar hennar voru Eiríkur Eiríksson tómthúsmaður í Helgahjalli , síðar bóndi á Vesturhúsum , skírður 3. mars 1827 , d. 1882 og kona hans Katrín Eyjólfsdóttir húsfreyja í Helgahjalli og síðar á Vesturhúsum , f. 28. júní 1834 , d. 2. apríl 1915 . Valgerður var í foreldrahúsum í Helgahjalli 1860 , á Vesturhúsum 1870 . Hún var húsfreyja á Vesturhúsum 1890 með Eyjólfi manni sínum , syni þeirra Eiríki og móður sinni , ekkjunni Katrínu Eyjólfsdóttur . 1901 er hún húsfreyja á Vesturhúsum með Eyjólfi manni sínum , þrem börnum sínum , Eiríki , Eyjólfi og Jóni , en 1910 er hún þar búandi ekkja með þrem börnum sínum og móður sinni . Eiríkur er horfinn , en Magnúsína er komin . Börn Valgerðar og Eyjólfs voru : 1 . Katrín Eyjólfsdóttir , f. 7. mars 1887 , d. 13. mars 1887 . 2 . Eiríkur , f. 18. apríl 1888 . Hann týndist í Ameríku . 3 . Magnúsína , f. 16. september 1892 , d. 9. febrúar 1968 . Hún var gift Einari skipstjóra á varðskipinu ,, Ægi “ . Þau skildu . 4 . Jón Eyjólfsson , f. 25. apríl 1895 , d. 1. maí 1895 . 5 . Eyjólfur , f. 29. júní 1896 , d. 9. maí 1933 . Hann var í Hafnarfirði . Kvæntur . 6 . Jón Vestmann , f. 26. mars 1898 . Hann lést 11. maí 1911 , hinn mesti mannsefnispiltur .